Οι βασικές δυσκολίες στο φάσμα του αυτισμού σχετίζονται με την επικοινωνία, τις κοινωνικές δεξιότητες και τον τρόπο αλληλεπίδρασης και συμπεριφοράς με το ευρύτερο περιβάλλον. Συγκεκριμένα, παρουσιάζεται αδυναμία έκφρασης βασικών επιθυμιών/αναγκών, περιορισμένο λεξιλόγιο, δυσκολία ακολουθίας εντολών και περιορισμένη ομιλία. Ταυτόχρονα, η βλεμματική επαφή είναι φτωχή, τα συναισθήματα δεν ελέγχονται και η εστίαση σε ένα αντικείμενο ενδιαφέροντος είναι υπερβολική. Τέλος, διακρίνονται προβλήματα προσαρμογής σε αλλαγές, έλλειψη της αίσθησης του φόβου και προσκόλληση σε αντικείμενα με περίεργο τρόπο.